13/08/16

לכבוד חברת פגסוס

הנדון: מכתב תודה למדריך דני קידר

רציתי להודות על הדרכתו הנהדרת של דני בטיול לברלין שהתקיים בתאריכים 05-11/08/16.

דני הראה בקיאות וידע רבים בנושאי היסטוריה, יהדות, ארכיאולוגיה, תרבות, טבע ועוד, והצליח להעבירם לקבוצה בצורה הטובה ביותר. התמצאותו הגבוהה בכל האתרים שביקרנו, והיכרותו עם מנהגי המקום תרמו מאד להצלחת הטיול. התכנון הנכון של הזמנים וסדר הביקורים באתרים הרבים היה מאורגן על הצד הטוב ביותר.

בנוסף, הקשב והסבלנות כלפי כל הקבוצה, והמוכנות לעזור בכל עניין תרמו לאווירה נעימה לאורך כל הטיול.

בזכותו חזרתי מלאת חוויות וידע, אשר לא הייתי מצליחה להשיג בטיול עצמאי.

תודה,

אליזבת הרבסט

העתק: דני קידר